BIL-FILMAT: Il-katidral ta' Nantes jinħakem min-nar fi Franza
Nirien fil-Katidral ta' San Pietru u San Pawl f'Nantes fi Franza kmieni s-Sibt filgħodu, huma maħsuba li tqabbdu apposta. In-nar, li tkebbes fi tliet postijiet differenti, qered kompletament il-ħġieġ u l-orgni li jmur lura għas-seklu ħmistax. Il-Prosekuzjoni Franċiża qed tittratta dan il-każ bħala att kriminali. Din mhix l-ewwel darba li dan il-katidral ġarrab ħsarat kbar. Fosthom fit-Tieni Gwerra Dinjija kawża tal-bombi u fl-1972 meta s-saqaf kien waqa' minħabba nirien. Il-President Franċiż Emmanuel Macron kiteb fuq Twitter li wara n-Notre Dame f'Pariġi ftit aktar minn sena ilu, issa l-Katidral ta' San Pietru u San Pawl ukoll spiċċa f'xena simili, u rringrazzja lil madwar mitt pumpier li għenu biex ikkontrollaw in-nirien u jsalvaw din il-ġawhra gotika. ħruq katidral